Ասլանյանը իր մարտական ուղին սկսում է Սեւծովյան նավատորմի ավիացիոն գումարտակում: Նա Սեւաստոպոլի դյուցազունների շարքերում էր, որոնք աշխարհին զարմացրին իրենց տոկունությամբ ու հերոսությամբ: Սեւաստոպոլի պաշտպանության համար հրամանատարությունը Ասլանյանին ներկայացնում է կառավարական բարձր պարգեւների` Հայրենական պատերազմի երկրորդ աստիճանի շքանշանի եւ «Մարտական ծառայությունների համար» մեդալի: